ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ

ΣΧΟΛΗ ΚΑΛΩΝ ΤΕΧΝΩΝ

ΤΜΗΜΑ ΘΕΑΤΡΙΚΩΝ ΣΠΟΥΔΩΝ

ΝΑΥΠΛΙΟ

Δελτίο Τύπου – Πρόσκληση

Την **Παρασκευή 31 Ιανουαρίου 2020, στις 18.00,** στην **Αίθουσα Λήδας Τασοπούλου** στα Κεντρικά Διδακτήρια του Τμήματος Θεατρικών Σπουδών θα γίνουν οι παρουσιάσεις του μαθήματος Σκηνοθεσία Ι. Μια ομάδα φοιτητών θα παρουσιάσει αποσπάσματα από το έργο ***Ο Έταιρος Εγώ*** της Δήμητρας Βαρβούτη και οι υπόλοιπες επτά ομάδες θα προσεγγίσουν σκηνοθετικά σκηνές από το θεατρικό έργο ***Βόυτσεκ*** του Georg Büchner.

Το θεατρικό έργο *Ο Έταιρος Εγώ* προέκυψε στο πλαίσιο του Εργαστηρίου Θεατρικής Γραφής του Κέντρου Ελληνικών Σπουδών Ελλάδος του Πανεπιστημίου Harvard που πραγματοποιήθηκε το 2017 με συντονιστή τον θεατρικό συγγραφέα Θανάση Τριαρίδη. Η παρουσίαση του συγκεκριμένου έργου γίνεται στο πλαίσιο του συμφώνου συνεργασίας του Τμήματος Θεατρικών Σπουδών με το Κέντρο Ελληνικών Σπουδών, το οποίο έχει συναφθεί με σκοπό την σκηνική αξιοποίηση των έργων που προέκυψαν από το Εργαστήριο Πυροδότησης Θεατρικής Γραφής.

Υπεύθυνη καθηγήτρια: Άννα Τσίχλη

Τεχνική υποστήριξη: Άγγελος Γουναράς

Η Πρόεδρος του Τμήματος  Θεατρικών Σπουδών

του Πανεπιστημίου Πελοποννήσου

Αγγελική Σπυροπούλου